
   לצרכי מו"מ לפשרה בלבד
משדרות ביאליק 41

   
           
    בדואר
רמת השרון 4720635   
       
א.ג.נ.,

הנדון:לאה בר שלום , ת.ז. 7381437
                        תאונה מיום 4.11.19
נתבקשתי ע"י מרשתי לפנות אל כב' ולפרט כדלקמן:
1. בתאריך 4.11.19 בסביבות השעה 13:45 או בסמוך לכך, עת הלכה ברחוב הגדודים לכיוון רחוב התומר, ברמת השרון, נתקלה רגלה של מרשתי במפגע בדמות הפרשי גובה בין המדרכה לבין מכסה הביוב והיא נפלה ונחבלה  (להלן:"התאונה").
רצ"ב תמונת המפגע ומיקומו, מסומנים "1 - 4".
2. לאחר התאונה טופלה מרשתי בקופת החולים שם אובחנה חבלה ביד ימין עם דימום וחשיפת רקמה תת עורית. בשל חומרת חבלתה הופנתה מרשתי למיון בית החולים איכילוב בתל אביב.
רצ"ב תעודה רפואית, מסומנת "5".
3. מרשתי התקבלה במיון בית החולים איכילוב, בתל אביב, שם הוחלט על ביצוע בדיקות הדמיה ועל תפירת החתך לאורך אצבע מס' 5. לאחר חיטוי, בדיקות הדמיה ותפרים כאמור שוחררה מרשתי לביתה בהמלצה להמשך מעקב רפואי, החלפת חבישה פעם ביום עם חיטוי, ביקורת במסגרת קופת החולים, הוצאת התפרים ומנוחה.
4. נכון למועד כתיבת שורות אלה מעטרת את ידה של מרשתי צלקת מכערת ורגישה למגע והיא סובלת מכאבים וקושי בתנועות אצבע 5 וכף היד.
רצ"ב תעודות רפואיות ותמונות, מסומנות "6 – 12".
אין ספק כי התאונה נגרמה עקב התרשלוכם, אשר באה לידי ביטוי במחדלים הבאים:
1. לא דאגתם לבטיחות הולכי הרגל תוך התעלמות מרוחב הרחוב.
2. לא דאגתם להסיר את המפגע.
3. לא דאגתם לגדר את המפגע.
4. לא דאגתם להסב את תשומת לב באי המקום בדבר המפגע.
5. לא עשיתם דבר ו/או לא עשיתם די על מנת למנוע את התאונה.
6. לא דאגתם לספק לבאי המקום סביבה בטוחה.
7. נהגתם בחוסר זהירות ובחוסר אכפתיות.
8. לא נהגתם כפי שמחזיק מקרקעין סביר היה נוהג בנסיבות העניין.
9. לא נהגתם כפי שעיריה סבירה וזהירה היתה נוהגת בנסיבות דומות.
10. הפרתם את חובותיכן החקוקות בסעיפים 235, 249 (29) לפקודת העיריות (נוסח חדש).    
5. במועד התאונה הייתה מרשתי עצמאית לחלוטין ביחס לבני גילה. מחמת התאונה ותוצאותיה מתקשה מרשתי בביצוע פעולות ידניות, ניהול משק ביתה ונזקקה לעזרת הזולת.
6. מחמת התאונה ותוצאותיה, נגרמו למרשתי הוצאות בגין שימוש במוניות והסעות מיוחדות.
7. בנסיבות המתוארות לעיל, אהיה מוכן להמליץ בפני מרשתי על סילוק תביעתה תמורת פיצוי גלובאלי בסך 40,000 ₪ בתוספת שכ"ט עו"ד ומע"מ
8. נא עמדתכם המהירה לסילוק התביעה מחוץ לכותלי בית המשפט.
*רצ"ב יפוי כח חתום על ידי מרשתי.








בכבוד רב ובתודה,







אריאל פרייברג, עו"ד
